**REGULAMENTUL OFICIAL AL CAMPANIEI PROMOŢIONALE**

**„Creativitate în farmacia ta”**

***1. Organizatorul campaniei***

1.1.Organizatorul campaniei promoționale “**Creativitate în farmacia ta**” (denumită în continuare „**Campania**”) este WinSoft Suport SRL, persoană juridică de naționalitate română cu sediul social în Bd. Bucureștii Noi, 25A, Sector 1, București, înregistrată la Registrul Comerțului sub nr. J40/1705/2011 având CUI RO28048629, prin mandatar Ionuț Cîrnaru, denumită în continuare “**Organizatorul**”,

1.2. Campania se va derula cu respectarea prevederilor prezentului regulament (denumit în continuare „**Regulamentul Oficial**” sau „**Regulamentul**”), care este obligatoriu pentru toți participanții.

***2. Temeiul legal. Scopul***

Prezenta Campanie se desfăşoară în conformitate cu dispoziţiile legale cuprinse în Ordonanţa Guvernului nr. 99/2000 privind comercializarea produselor şi serviciilor de piaţă, actualizată, şi are ca scop promovarea şi creşterea imaginii companiei în social media pentru segmentul țintă, cautând să promoveze imaginea companiei WinSoft Suport.

***3. Durata Campaniei și aria de desfășurare***

3.1. Campania se va desfășura în perioada 01.02.2018, ora (14:00) și 10.03.2018, ora (14:00) (denumită în continuare „**Durata**”), în conformitate cu termenii și condiţiile prevăzute în prezentul Regulament Oficial, in mediul online, prin intermediul paginii de facebook **WinSoft Suport :** <https://www.facebook.com/WinSoftSuport/> („**Pagina WinSoft Suport**”).

3.2. Validarea rezultatelor Campaniei va avea loc conform prevederilor prezentului Regulament.

***4. Dreptul de participare***

4.1. La Campanie se poate înscrie, o singură dată, orice persoană fizică cu domiciliul sau reședința în România care a împlinit vârsta de 18 ani la data înscrierii și care acceptă termenii și condiţiile prezentului Regulament Oficial (denumiţi în continuare "**Participanţii**").

4.2. Organizatorul îşi rezervă dreptul de a anula înscrierea oricărui Participant care nu respectă Regulamentul Oficial sau care este suspectat de fraudă sau alte fapte ilicite în legătură cu prezenta Campanie, fără a avea obligaţia de a o demonstra cu probe și fără a notifica Participantul respectiv.

4.3. Regulamentul Oficial este disponibil în mod gratuit pentru oricare Participant pe Pagina **WinSoft Suport**, la adresa <http://www.winsoftsuport.ro/regulmanet-campanie-creativitate-in-farmacia-ta> sau în baza unei solicitări scrise transmise pe adresa de email marketing@winsoftsuport.ro sau prin poştă la adresa Organizatorului**.**

4.4. Condițiile și termenii prevăzuți în prezentul Regulament Oficial pentru desfășurarea Campaniei sunt obligatorii pentru toți Participanții. Organizatorul își rezervă dreptul de a modifica/completa oricând Regulamentul Oficial, urmând a comunica în prealabil intrării în vigoare modificările pe Pagina WinSoft Suport. De asemenea, Organizatorul are dreptul de a suspenda și/sau înceta/întrerupe/prelungi Campania, cu condiția înștiințării prealabile a Participanților, înainte de intrarea în vigoare a modificării. Orice amendamente aduse Campaniei vor fi cuprinse în acte adiționale, publicate conform prezentului articol.

***5. Mecanismul Campaniei***

Campania poate fi mediatizată în scopul informării publicului, inclusiv prin intermediul unor materiale publicitate și/sau cu rol informativ, conținutul acestora fiind interpretat conform prezentului Regulament Oficial.

Pentru înscrierea valabilă în Campanie, Participanții trebuie să îndeplinească, cumulativ, următoarele condiții:

* Participanțiitrebuie să aibă drept de participare potrivit Secțiunii 4 de mai sus;
* Participanții trebuie să aibă un cont valabil de facebook;
* Înscrierea se va face exclusiv pe Durata Campaniei menționată la Secțiunea 3 de mai sus;
* Nu pot fi Participanți: (i) angajați ai Organizatorului, precum și ai societăților afiliate Organizatorului, (ii) rudele de gradul I și II (respectiv copii/părinți, frați/surori) și/sau soțul/soția angajaților menționați la punctul (i).
* Participanții trebuie să devină fanii Paginii WinSoft Suport pentru a intra în competiție (i.e. trebuie să dea like / follow Paginii WinSoft Suport).
* Campania se desfășoară în două etape:
  + (I) Participanții trebuie să trimită o poză în care să se regăsească uniforma de farmacist, prin mesaj pe Pagina WinSoft Suport sau prin e-mail la adresa [marketing@winsoftsuport.ro](mailto:marketing@winsoftsuport.ro) pana la data de \_15 februarie 2018. Pozele participante la semifinala Campaniei vor fi în număr de 5 și vor fi alese de către persoanele departamentului de marketing din cadrul Organizatorului.
  + (II) Cele 5 poze vor fi publicate la data de 16 februarie 2018, iar poza ce va primi cele mai multe like-uri la postarea făcută de Organizator pe Pagina WinSoft Suport până la data de 10 martie, va câștiga Premiul menționat mai jos, la secțiunea 6.
* Vor fi considerate valabil înscrise în Campanie like-urile postate până în ultima zi a Campaniei, 10.03.2018, ora 14:00inclusiv. Pozele primite / like-urile după această dată nu vor mai fi luate în considerare. Transformarea în fan WinSoft Suport și pozele trimise trebuie să se facă în mod cumulativ, în conformitate cu solicitarea descrisă mai sus. Organizatorul nu va considera ca fiind îndeplinite condițiile de înscriere în Campanie în situația în care cele 2 acțiuni (Like și trimitere poză) nu vor fi îndeplinite cumulativ.

Organizatorul își rezervă dreptul de a nu lua în considerare înscrierea în Campanie a oricăror Participanți care nu îndeplinesc condițiile de mai sus. Neîndeplinirea condițiilor de mai sus are drept consecință imposibilitatea de a participa la Campanie, respectiv imposibilitatea acordării Premiului în cazul câștigătorilor desemnați.

Identificarea oricăror persoane care au influențat/facilitat câștigarea de premii în cadrul Campaniei, încălcând prezentul Regulament, dă dreptul Organizatorului de a solicita restituirea Premiului câștigat și de a acționa în instanță respectivele persoane în vederea recuperării prejudiciilor cauzate.

Organizatorul își rezervă dreptul (i) de a anula orice participare la Campanie care se efectuează prin încălcarea prezentului Regulament și (ii) de a refuza acordarea premiilor în cazul constatării unor asemenea situații.

De asemenea, Organizatorul poate anula înscrierea în Campanie a oricărui Participant care nu respectă Termenele și Condițiile de utilizare facebook, disponibile la adresa https://www.facebook.com/terms.php în legătură cu activitatea pe Pagina WinSoft Suport (inclusiv, dar fără limitare, prin limbaj).

***6. Desemnarea Câștigătorilor și Acordarea Premiilor***

# 6.1. În cadrul Campaniei, Organizatorul va acorda 1 (unu) premiu constând într-un eBook Reader New Kindle Glare 6, Touch Screen, 8th Generation, Wi-Fi, Alb („Premiul”).

# 6.2. Toate persoanele care se vor înscrie valid în Campanie conform Secțiunii 5, vor lua parte la sistemul de votare din cadrul departamentului de marketing, urmând a fi alese 5 poze, in functie de originalitate, aspect si alte caracteristici similare, pozele fiind alese in funcție de aceste caracteristici specifice realizate pe baza abilităților Participanților.

# Câștigătorul Premiului va deveni cel ce va primi cele mai multe like-uri la poza publicată de Pagina WinSoft Suport, fiind înțeles că aceste like-uri nu sunt acordate aleatoriu, ci în funcție de caracteristicile pozei transmise de Participant, pe baza abilității acestora. În caz de egalitate între două sau mai multe poze, câștigătorul va fi desemnat în funcție de data la care a trimis poza catre Organizator, fiind astfel recompensată rapiditatea Participanților de înscriere în Campanie, astfel că primul Participant dintre cei aflați la egalitate care a trimis poza către Organizator, va castiga Premiul.

6.3. Desemnarea câştigătorului Premiului va fi efectuată pe data de 13.03.2018, în prezenţa unei Comisii formată din reprezentanţi ai Organizatorului.

6.4. Pentru acordarea Premiului, în cazul apariţiei uneia din situaţiile enunţate la art. 6.5., membrii Comisiei vor alege următoarea persoană cu număr de like-uri cât mai mare, o alegere suplimentară (rezervă). Astfel, se va desemna un câștigător pentru Premiu, după care se va alege câștigătorul suplimentar (rezerva) pentru Premiu.

6.5. Se va apela la rezerva numai în situaţia în care primul Participant câştigător, cu cele mai multe like-uri la postare nu răspunde la contactarea efectuată de reprezentanţii Organizatorului în termen de 3 zile lucrătoare de la publicarea de către Organizator a câștigătorului pe Pagina WinSoft Suport și de la contactarea acestuia de către Organizator printr-un mesaj privat transmis pe contul personal de facebook cu care s-a înscris în Campanie sau în cazul în care primul Participant câștigător nu îndeplinește condițiile pentru participare / câștigare a Premiului.

6.6. În situaţia în care primul Participant extras câștigător, precum şi cel suplimentar (rezerva) nu pot fi validate conform Regulamentului Oficial, Organizatorul îşi rezervă dreptul de a nu mai acorda Premiul.

6.7. Organizatorul va publica, în termen de 3 zile lucrătoare de la data desemnării, numele câștigătorului extras conform prezentului articol pe Pagina WinSoft Suportși, de asemenea, printr-un mesaj privat către contul personal de facebook cu care s-a înscris în Campanie, transmis Participantului desemnat câstigător. Participantul are libertatea de a accepta sau nu Premiul. Pentru a accepta Premiul, Participantul desemnat câștigător are obligația de a confirma și a transmite către Organizator adresa la care se va livra Premiul, în termen de 3 zile lucrătoare de la publicarea de către Organizator a câștigătorului pe Pagina WinSoft Suport. Depășirea termenului dă dreptul Organizatorului de a nu mai acorda Premiul.

6.8. Valoarea comercială a Premiului acordat in cadrul Campaniei este de 39999 **lei (cu / fără TVA).**

6.9. Participantul desemnat câștigător nu are posibilitatea de a primi contravaloarea în bani a Premiului oferit în cadrul Campaniei, înlocuirea cu alte bunuri sau schimbarea parametrilor acestuia.

6.10. Premiul revine numai Participantului desemnat câștigător în condițiile prezentului Regulament Oficial și nu poate fi transmis unor terțe persoane.

6.11. Intrarea în posesia Premiului se va face prin curierat, costul fiind suportat în întregime de către Organizator. Semnătura de primire pe orice documente de transport (e.g. awb, aviz de expediție) a oricărei persoane de la adresa furnizată de Participantul câștigător constituie actul prin care câștigătorii sunt considerați a fi intrat în posesia Premiului.

6.12. Odată ce Premiul a fost comunicat, Organizatorul este liberat faţă de câştigător de orice obligaţie născută în temeiul prezentului Regulament Oficial.

***7. Taxe şi Impozite***

7.1. Organizatorul se obligă să calculeze, să declare şi să vireze la bugetul de stat impozitul datorat pentru premiile acordate în conformitate cu prevederile Legii nr. 227/2015 privind Codul Fiscal. Orice alte obligaţii de natură fiscală sau de altă natură, în legatură cu premiile acordate revin în exclusivitate Participanţilor validaţi ca şi câştigători.

***8. Date cu caracter personal***

8.1. Prin înscrierea în Campanie, Participanții sunt de acord cu prelucrarea datelor cu caracter personal (nume, prenume, număr de telefon, e-mail, adresă, imagine) în vederea derulării Campaniei, în scop de reclamă, marketing și publicitate, inclusiv ulterior încetării Campaniei, pe întreaga perioadă necesară pentru finalizarea acesteia. Organizatorul se obligă să respecte prevederile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date pe Durata Campaniei şi ulterior. Astfel, Organizatorul se angajează să păstreze confidenţialitatea datelor personale ale Participanţilor la prezenta Campanie şi să le utilizeze conform prezentului Regulament Oficial şi legislaţiei în vigoare. Organizatorul nu va dezvălui datele cu caracter personal furnizate de Participanţi către terţi fără consimţământul prealabil al Participanţilor în cauza.

8.2. Participanţii au, conform Legii nr. 677/2001, următoarele drepturi: dreptul la informare (art.12), dreptul de acces la date (art.13), dreptul de intervenţie asupra datelor (art.14) şi dreptul de opoziţie la prelucrarea datelor (art. 15), dreptul de a nu fi supus unei decizii individuale (art. 17) şi dreptul de a se adresa justiţiei (art. 18).

8.3. Astfel, la cererea scrisă a Participanţilor, datată şi semnată, expediată pe adresa Organizatorului, acesta se obligă: (a) să confirme solicitantului dacă prelucrează sau nu date cu caracter personal ale acestuia, în mod gratuit; (b) să rectifice, actualizeze, şteargă etc., date a căror prelucrare nu este conformă cu dispoziţiile Legii nr. 677/2001; şi/sau (c) să înceteze prelucrarea datelor cu caracter personal ale solicitantului.

8.4. În cererea formulată, Participantul poate arăta dacă doreşte ca informaţiile să îi fie comunicate la o anumită adresă, care poate fi şi poştă electronică, sau printr-un serviciu de corespondenţă care să asigure că predarea i se va face numai personal.

**9. Limitarea răspunderii**

9.1. Organizatorul este îndreptățit să ia toate măsurile necesare în caz de tentative de fraudă a Campaniei, abuz sau orice alte acțiuni care ar putea afecta imaginea acestei Campanii sau a Organizatorului.

9.2. Organizatorul Campaniei nu va avea nicio răspundere și nu va putea fi implicat în niciun litigiu legat de eventualele cheltuieli suplimentare suportate de către Participant în legătură cu această Campanie, excepție făcând cele prevăzute de Ordonanța Guvernului 99/2000 privind comercializarea produselor și serviciilor de piață, republicată, cu modificările și completările ulterioare.

9.3. Nicio eroare în datele furnizate de către Participantul câștigător nu atrage răspunderea Organizatorului, acuratețea datelor de contact fiind în responsabilitatea exclusivă a Participanților. Prin urmare, Organizatorul nu are niciun fel de obligație în cazul furnizării de către Participanți a unor date eronate care au dus la imposibilitatea acordării Premiului, la imposibilitatea identificării unui câștigător, imposibilitatea înscrierii în Campanie din cauza ilizibilității datelor personale sau alte situații similare.

9.4. Organizatorul nu va fi responsabil pentru imposibilitatea unui Participant câștigător de a intra în posesia Premiului.

9.5. Organizatorul nu va fi responsabil pentru întârzierile în livrarea/înmânarea Premiului cauzate de întârzieri în prestarea serviciilor de către furnizorii acestuia de servicii poștale etc;

9.6. Reclamațiile referitoare la Premiul câștigat, ulterioare momentului semnării procesului verbal de predare-primire sau a altui document similar nu vor fi luate în considere de către Organizator.

9.7. Organizatorul nu va fi responsabil pentru pierderea de către Participant a datelor de logare, blocarea adresei de e-mail a Participantului sau alte defecțiuni ale altor mecanisme implicate în procesul de reamintire a parolei și userului de pe facebook.

9.8. Organizatorul nu va fi responsabil pentru erori cauzate de folosirea incorectă a computerului personal de către Participant (e.g. întreruperea sursei electrice a computerului, erori date de sistemul de operare instalat pe computer, erori date de virusarea sistemului de operare al computerului).

9.9. Organizatorul nu va fi responsabil pentru situațiile în care anumite persoane înscrise în Campanie sunt în incapacitate de a participa parțial sau integral la Campanie, dacă această incapacitate se datorează unor circumstanțe aflate în afara controlului pe care Organizatorul îl poate în mod rezonabil exercita. Aceste circumstanțe se pot datora: informațiilor eronate, incomplete, transmise cu întreruperi, transmise cu întârziere sau deformate în orice alt mod, în urmă acțiunilor utilizatorilor paginii web, a funcționării echipamentelor de calcul ale acestora, aplicațiilor acestora sau altor echipamente tehnice ale acestora folosite în derularea Campaniei. Aceste circumstanțe se pot datora, de asemenea, dificultăților tehnice care pot afecta funcționarea conexiunilor Internet și/sau a echipamentelor de calcul și/sau a aplicațiilor furnizorului de Internet și/sau funcționarea defectuoasă a e-mail-ului, fie în cazul Organizatorului, fie în cazul Participantului, cauzată de probleme tehnice și/sau de trafic intens pe Internet, în general, sau pe pagină web, în special, sau de ambele tipuri de probleme.

Aceste circumstanțe se mai pot datora: unor deteriorări sau defecte cu efect potențial asupra echipamentelor de calcul, aplicațiilor și/sau datelor stocate ale participanților sau ale unor terți, în urma participării la Campanie. Aceste circumstanțe pot, de asemenea, să se datoreze unor schimbări de legislație care să influențeze derularea și implementarea Campaniei (precum deciziile adoptate de autoritățile civile, regimul de război, catastrofele naturale, alte cazuri de forță majoră și alte evenimente similare), câștigurile obținute în urma Campaniei, valoarea acestora, funcția acestora, condițiile de acordare a acestora și/sau distribuirea acestora. Participanții acceptă cu titlu definitiv toate deciziile adoptate de Organizator în privința câștigătorilor, precum și a calendarului ulterior al Campaniei sau a altor schimbări legate de implementarea campaniei. Organizatorul are dreptul de a descalifica orice Participant care nu respectă regulile Campaniei sau în privința căruia există dovezi de comportament incorect sau de sabotaj de orice tip la adresa Campaniei.

9.10. Participanții sunt exclusiv răspunzători pentru desfășurarea activităților / profesiilor proprii în conformitate cu toate prevederile legale aplicabile, regulamentele interne, coduri deontologice, decizii ale organelor profesionale etc. (e.g. persoanele care desfășoară profesia de farmacist sunt exclusiv responsabile pentru obținerea tuturor autorizațiilor necesare pentru desfășurarea acesteia).

9.11. Participanții înțeleg și sunt de acord că Facebook sau oricare dintre afiliații săi nu sunt responsabili în niciun fel pentru desfășurarea Campaniei sau orice alt aspect în legătură cu aceasta. Campanie nu este în vreun fel sponsorizată, avizată, administrată sau asociată cu Facebook. Destinatarul informațiilor trimise de participanți nu este Facebook, ci Organizatorul în calitate de administrator al Paginii WinSoft Suport.

**10. Litigii**

10.1. Eventualele litigii apărute între Organizator şi Participanţii la prezenta Campanie se vor rezolva pe cale amiabilă sau, în cazul în care aceasta nu va fi posibilă, litigiile vor fi soluţionate de instanţele judecătoreşti competente de la sediul Organizatorului.

**11. Diverse**

11.1. Organizatorul nu îşi asumă responsabilitatea şi nu va fi implicat în orice dispute referitoare la dreptul de proprietate asupra Premiului sau alte drepturi în legătură cu acesta.

11.2. În cazul în care Organizatorul constată ca un câştigător nu a îndeplinit şi/sau nu a respectat condiţiile stipulate de prezentul mecanism, Organizatorul îşi rezervă dreptul de a suspenda oricând drepturile şi beneficiile ce revin câştigătorului, fără ca Organizatorul să datoreze vreo despăgubire sau plată respectivului câştigător. În cazul în care Organizatorul constată asemenea situaţii dupã ce premiul a fost deja acordat, respectivul câştigător va restitui Organizatorului valoarea premiului şi cheltuielile aferente suportate de Organizator în legatură cu aceasta.

Prin înscrierea în Campanie, Participanții declară că sunt de acord cu toate clauzele Regulamentului Oficial, inclusiv orice limitări de răspundere aplicabile.

**Organizator**

**WinSoft Suport**

**Administrator**

**Ionut Cirnaru**